cyanic-selkie/wikianc huggingface dataset:
BMW F10
Motoralternativer
530dX - 3.0 liter, R6, 190 kW (258 hk) 09/2011-
530i - 3.0 liter, R6, 200 kW (272 hk) 2011-07/2013
535d - 3.0 liter, R6, 220 kW (299 hk) 2010-09/2011
535dX - 3.0 liter, R6, 220 kW (299 hk) 2010-09/2011
535d - 3.0 liter, R6, 230 kW (313 hk) 09/2011-
535dX - 3.0 liter, R6, 230 kW (313 hk) 09/2011-
535i - 3.0 liter, R6, 225 kW (306 hk) 2010-
535iX - 3.0 liter, R6, 225 kW (306 hk) 2010-
550i - 4,4 liter, V8, 300 kW (408 hk) 2010-07/2013
550iX - 4,4 liter, V8, 300 kW (408 hk) 2010-07/2013
550iX - 4.4 liter, V8, 330 kW (449 hk) 07/2013-
M550dX - 3.0 liter, R6, 280 kW (381 hk) 07/2012-
M5 - 4.4 liter V8, 412 kW (560 hk) 2012-
M5 - 4.4 liter V8, 423 kW (575 hk) 07/2013-
El Canto del Loco (album)
El Canto del Loco er det første studioalbumet til den spanske musikkgruppa El Canto del Loco. Det ble utgitt 16. juni 2001 i Spania. Albumet er utgitt av Sony BMG. Det har en varighet på 41:35.
Nils Vik
Nils Vik (født 1967) er en norsk fotograf og bilderedaktør i det norske magasinet D2, et bilag til avisen Dagens Næringsliv.
Vik har blant annet fotografert bøkene Og dagen inntil nå er god (Bertine Zetlitz, 2000), Helt Rått, (Uffe, 2000) og Rom for alle (Mari Kildahl, red., 2005).
Beinbrudd
Beinbrudd (latin: fractura) eller beinfraktur oppstår når en knokkel i kroppen blir brutt og mister sin kontinuerlige overflate. De fleste knoklene i kroppen kan få brudd, men noen vanlige bruddskader er lårhalsbrudd (Fractura Colli Femoris «brudd hals lårbein») og håndleddsbrudd. For å skille beinbrudd og forstuelse er det av og til nødvendig med røntgenundersøkelse.
Årsaker
Brudd vil oftest være forårsaket av plutselig øket belastning på et ben, for eksempel på grunn av fall. Ved osteopeni og osteoporose, (beinsvekkelse/beinskjørhet), som er tilstander med redusert beinmasse i skjelettet, kan et brudd oppstå ved svært moderate belastninger. Et vanlig brudd ved osteoporose er kompresjonsfraktur av rygghvirvlene. Da trykkes ryggvirvlene flatere, oftest flatest i forkant, slik at ryggen blir krummere.
Ved patologiske brudd (brudd som oppstår på grunn av en sykdom i beinet), kan et brudd oppstå ved en liten belastning dersom kalken i beinet er borte fra et område, for eksempel der en kreftsvulst har tatt plassen til beinet.
Typer brudd
En skiller mellom åpne og lukkede brudd. Et åpent brudd er kjennetegnet ved at bein stikker ut gjennom et sår i huden – og risikoen for påfølgende infeksjon er meget stor. Lukkede brudd har intakt overflate på huden over bruddstedet.
Baseball under Panamerikanske leker 1967
Baseball under Panamerikanske leker 1967. Baseball var en av flere sporter som var med i de femte Panamerikanske leker som ble arrangert i Winnipeg i Canada fra 23. juli til 6. august 1967.
Beinbrudd
Behandling og forløp
Etter beinbrudd er grunnprinsippet for behandling stabilisering av bruddsonen. Dersom et brudd gror uten at beinendene er i ro, kan det dannes varig myk brusk i bruddspalten, og det oppstår en pseudartrose, et «unaturlig ledd».
Vanligvis gror et beinbrudd i løpet av noen uker. Ofte må det legges gips slik at det ikke er bevegelse i leddene på begge ender av beinet som er brukket. Ved noen brudd kan det være hensiktsmessig å stabilisere bruddet med en eller flere plater langs beinet, med skruer som fester delene av beinet til platene.
En annen måte å stabilisere et brudd på er å bruke en margnagle som er en metallstang som legges inn i hulrommet inne i beinet. Margnagling brukes f. eks ved fraktur i lårskaft. Ved fraktur i lårhalsen (collum femoris) brukes halvproteser (også kalt semiproteser), eller totalproteser. Totalproteser benyttes når også hofteskålen må erstattes, og når det er overhengende og sannsynlig at pasienten vil få avaskulær nekrose (celledød på grunn av manglende blodforsyning) i leddhodet, på lårbeinet.
En av de eldste metodene ved bruddbehandling er å bruke strekk slik at beinet holdes rett ved at det strekkes i to retninger, gjerne med tunge lodd festet i senga.
Det kan også benyttes Hoffmann fiksasjon der flere lange skruer festes i beinbitene igjennom huden. Disse skruene festes i stenger og beslag som sørger for at beinbitene holdes i riktig stilling.
Grand Rapids vannkraftverk
Grand Rapids er en demning med et vannkraftverk i elven Saskatchewan River i provinsen Manitoba, Canada. Anlegget ble påbegynt i 1960 og stod ferdig i 1968. Det utnytter kraften i oppdemmingen av Einersjøen ved byen Grand Rapids, like vest for Winnipegsjøen. Verket og demningen regulerer avrenningen fra Einersjøen til Winnipegsjøen.
Verket inngår i Nelson River Hydroelectric Project, som omfatter en utbygging av elvas nedre løp med seks eksisterende og 14 planlagte vannkraftverk. Alle verkene bygges nedenfor Winnipegsjøen, og noen av verken vil få vann avledet fra naboelva Churchill i nord.
Kraftverkene i Nelson-elva som bygges ut under Nelson River Hydroelectric Project, er, regnet nedenfra (Hudson Bay) og oppover elveføret (fra øst til vest):
Plaza Manuel Tolsá
Plaza Manuel Tolsá er en rektangulær plass ved Calle Tacuba i Mexico bys historiske sentrum. Den er omgitt av Palacio de Minería, Palacio de la Secretaría de Comunicaciones y Obras Públicas, Palacio Postal og Marconi-bygninga. På midten av plassen står i dag den kjente statuen «El Caballito» av arkitekten og skulptøren Manuel Tolsá, som plassen er oppkalt etter.
Palacio de la Secretaría de Comunicaciones y Obras Públicas
Palacio de la Secretaría de Comunicaciones y Obras Públicas er en monumental bygning i Calle Tacuba i Mexico bys historiske sentrum. Den sto ferdig i 1911 og er i eklektisk stil. Den befinner seg på tomta til det tidligere Hospital San Andrés. Det nasjonale kunstmuseet, Museo Nacional de Arte (MUNAL), befinner seg i dag i bygninga.
Son Jarocho
Son Jarocho er en tradisjonell musikkstil fra Veracruz, Mexico. Historisk sett har den blitt spilt fra den nordlige staten Tabasco til sentrale deler av Veracruz, inkludert Veracruz port og dets innland, herav navnet jarocho, det uformelle navnet på folk eller ting fra denne regionen. Det representerer sammensmeltingen av urbefolkningen (hovedsakelig Huastecanere), spanjoler, og afrikanske musikale elementer, som reflekterer innbyggerne som har utviklet seg i regionen fra spansk kolonitid. Sangtekstene inneholder humoristiske sangvers og emner som kjærlighet, natur, seilere, kvegyngling som forstatt gjenspeiler livet i koloniene under 20-århundrets Mexico. Versene blir ofte delt med det noe videre meksikanske og spanske karibiske repertoaret, og noen vers kan til og med finnes i verker fra forfattere under den spanske siglo de oro.
Instrumentene som assosieres med Son Jarocho er jaranaene (i forskjellige størrelser), requinto jarocho, harpe og perkusjon slik som pandero, cajón og quijada (et instrument laget av esel- eller hestekjeveben). Son Jarocho er ofte kun spilt på Jaraner og sunget i en stil hvor flere stemmer bytter på improviserte vers kalt decimas, ofte med et humoristisk eller støtende innhold. Den mest kjente son jarocho er «La Bamba», som har blitt populærisert ved Ritchie Valens' versjoner og ved den amerikanske filmen med samme navn.
Lobsang Trinley Choekyi Gyaltsen
Lobsang Trinley Lhündrub Chökyi Gyaltsen 	བློ་བཟང་ཕྲིན་ལས་ལྷུན་ཆོས་ཀྱི་རྒྱལ་མཚན།, også kalt Choekyi Gyaltsen (født 19. februar 1938 i fylket Xunhua Salar i Qinghai i Kina/Tibet, død 28. januar 1989 i Shigatse i Tibet), var den tiende Panchen Lama i Gelugskolen innen den tibetanske buddhismen.
Choekyi Gyaltsen valgte å forbli i Kina i samband med det tibetanske opprøret i 1959. Han ble utsatt for harde makttiltak i 1962 etter at han hadde kritisert den kinesiske regjeringens politikk i Tibet. Han ble arrestert og satt i Qinchengfengselet i mange år.
El Canto del Loco
El Canto del Loco er et spansk band. Musikkstilen deres kan karakteriseres som poprock, men medlemmene erkjenner at enkelte av låtene faller inn under sjangeren powerpop.
Gruppa ble danna i Madrid i 1994 av Dani Martín og Iván Ganchegui (som forlot gruppa i 2002), men de fem medlemmene El Canto del Loco har i dag var ikke samla før noen år seinere. El Canto del Loco er hovedsakelig inspirert av spanske 1980-tallsgrupper. De har sluppet fem studioalbum og har solgt over en million eksemplarer, og er i dag en av de viktigste musikkgruppene i Spania.
Bandet har blitt nominert tre ganger i MTV Europe Music Awards i kategorien «Beste spanske artist», og vant to av gangene. De har også vunnet den spanske Premio Ondas to ganger, i kategoriene «Beste konsertartist» (2004) og «Beste spanske artist eller gruppe» (2005).
Gruppas medlemmer er Dani Martín (vokal), David Otero (gitar og kor), Chema Ruiz (bass) og Jandro Velázquez (trommer).
Studioalbum
Gruppas debutalbum ble kom i salg 19. juni 2000. Albumet, som ble produsert av Alejo Estível, inkluderer en versjon av «Vivir así es morir de amor», av Camilo Sesto. Det solgte over 100 000 eksemplarer (platina) i Spania.
Det andre albumet ble sluppet 4. mars 2002. Fra og med dette albumet har Nigel Walker vært gruppas produsent. Blant låtene fins det en versjon av klassikeren «Crash», av The Primitives, og dessuten en gjesteopptreden av Amaia Montero, vokalisten i La Oreja de Van Gogh, på låta «Puede ser». Salget av dette albumet oversteg 300 000 (trippel platina).
26. mai 2003 kom det tredje albumet til El Canto del Loco. Den første singelen var «La madre de José». Salget ble enda høyere enn av forrige album, og gruppa oppnådde nok en gang trippel platina.
Det fjerde studioalbumet ble sluppet 21. juni 2005. Det inneholder en CD med 13 låter og en DVD med 15 låter, blant annet den uredigerte låta «Quiero». CD-en inneholder den første låta som er sunget i duett av Dani og David, «Tal como eres». Albumet har foreløpig solgt over 400 000 eksemplarer.
Det femte, og foreløpig siste, studioalbumet ble sluppet 1. april 2008. Albumet inneholder 13 låter og har til nå solgt i over 175 000 eksemplarer.
Blå delfinciklide
Hannene har en kraftigere blåfarge, og lengre rygg- og gattfinne enn hunnene.
I naturen har den ganske spesielle matvaner; den oppsøker andre ciklider som graver i bunnlaget. I slamskyen som blir virvlet opp, finner delfincikliden små, spiselige organismer som den lever av.
Liste over kulturminner i Ullensvang
Liste over kulturminner i Ullensvang er en oversikt over fredede og/eller bevaringsverdige bygninger og elementer i Ullensvang. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
A Contracorriente
A Contracorriente er det andre studioalbumet til den spanske musikkgruppa El Canto del Loco. Det ble utgitt 1. mars 2002 i Spania. Albumet er utgitt av Sony BMG. Det har en varighet på 40:07.
Eksterne lenker
El Canto del Loco
Craig Glenday
Craig Glenday (født 1973) er en britisk redaktør og forfatter, mest kjent som redaktør av Guinness rekordbok.
Glenday ble ansatt i Guinness rekordbok i 2002 og tok over som redaktør i 2004.
Han er også forfatter av bøkene: The UFO Investigator's Handbook (2003) og The Vampire Watcher's Notebook: A Guide for Slayers (1999).
Spyfluer
Spyfluer kan vise til:
Høgskolen i Molde
Høgskolen i Molde, vitenskapelig høgskole i logistikk (HiMolde) ble etablert 1. august 1994 og godkjent som vitenskapelig høgskole i logistikk 1. januar 2010. Høgskolen i Molde var resultatet av at Møre og Romsdal distriktshøgskole, Molde og Sjukepleierhøgskolen i Molde ble slått sammen som en del av Høgskolereformen i 1994. I dag har høgskolen omkring 3700 studenter og 270 tilsatte. Høgskolen i Molde har studiesteder i Molde og Kristiansund.
Den opprinnelige distriktshøgskolen ble opprettet i 1969, som en av de tre første i landet med studier innen EDB og økonomi.
Høgskolen tilbyr fag- og profesjonsstudier innen helse- og sosialfag, logistikk, økonomi, sport management, informatikk, rettsvitenskap og samfunnsfag. Skolen er kanskje mest kjent for sine studier innen transportøkonomi og logistikk. Disse kan tas i varierende lengder fra halvårsenheter til bachelorgrader, mastergrader og doktorgrad, samt en rekke kurs-, etter- og videreutdanninger.
Innen helse og sosialfag har høgskolen et felles doktorgradsstudium – Profesjonsutøvelse mellom fag, bruker og forvaltning – sammen med Høgskolen i Volda (som ble akkreditert 19. juni 2014).
Høgskolen tilbyr også utdanning opp til mastergradsnivå i helsefag, sport management, økonomi og administrasjon, og samfunnsfag, bachelorgrad i juss, og årsstudium i it og idrett. Høgskolens tre avdelinger er:
Høgskolen er internasjonalt orientert, og huser blant annet en egen seksjon av Erasmus Student Network. Skolen har en stor andel av utenlandske studenter på mastergrads- og doktorgradsnivå i logistikk. Studentene ved høgskolen tilbys også ta deler av sin ordinære utdanning i utlandet, blant annet gjennom en rekke bilaterale utvekslingsavtaler med utenlandske samarbeidsinstitusjoner i Europa, USA, Canada, Australia og Sør-Afrika. Høgskolen har også en samarbeidsinstitusjon i Kina.
Høgskolen i Molde ble akkreditert som vitenskapelig høyskole (innen fagområdet logistikk) av NOKUT 1. januar 2010.
Høgskolen i Molde var den første norske utdanningsinstitusjonen i Second Life. Den virtuelle campusen heter Kamimo og er en plattform for e-læring. Kamimo er utviklet av reklamebyrået Design Container.
Christian Welde
Christian Welde (født 1969) er en norsk artist/komponist bosatt på Karmøy. Han debuterte med albumet Fairytales i 1998.
Panamabukten
Panamabukten er en bukt i Stillehavet som utgjør en del av Panamas sørkyst. Bukten er på det bredeste 250 km bred og dypeste punkt er 220 meter.
Christian Welde
I 2015 ga han ut albumet Illuminate med blant annet Pink Floyds backingvokalist Durga McBroom på vokal.
Panamabukten
Panamakanalen forbinder Panamabukten med Det karibiske hav og Atlanterhavet.
I bukten er det flere øyer og øygrupper, med blant annet Perleøyene. Viktige havnebyer i bukten er Panama by, La Palma og Chitrè.
Deepika
Deepika kan vise til:
Hedda Berntsen
Hedda Helene Berntsen (født 24. april 1976 i Oslo) er en norsk tidligere alpinist, senere skicross-utøver og olympisk sølvmedaljevinner.
Telemarkskjøring
Berntsen startet skikarrièren med telemarkskjøring og vant norgesmesterskapet i klassisk i 1997, og VM i telemarkskjøring i 1997 i Meiringen i Sveits.
Alpint
Fra sesongen 1999/2000 deltok Berntsen i den alpine verdenscupen. Hun stilte nesten utelukkende i slalåm, og oppnådde åtte plasseringer blant de ti beste. De beste plasseringene er fire femteplasser som hun oppnådde mellom januar og november 2001. Hun deltok også i slalåm i vinter-OL 2002 i Salt Lake City, men kjørte ut og ble uplassert.
Alpinkarrièrens store høydepunkt kom i VM 2001 i St. Anton i Østerrike, der hun tok bronsemedalje i slalåm.
Skicross
Også i skicross var Berntsen i tetskiktet i verden. I X-Games tok hun sølv i januar 2008.
I Vinter-OL 2010 i Vancouver deltok Berntsen i skicross. Både i åttendedelsfinalen, kvartfinalen og semifinalen var hun først over målstreken. I finalen ble hun kun slått av canadiske Ashleigh McIvor og vant sølvmedaljen.
Dumper
Dumper er et engelsk låneord for en anleggsmaskin som egner seg for å bære masse og materialer, ofte på anleggs– og bygningsområder i ulendt terreng. Dumpere skiller seg ut fra vanlige lastebiler/tippbiler ved blant annet at de utseendemessig ofte ser ut som en halv traktor med en større tipptilhenger montert gjennom et hydraulisk ledd.
Rent fysisk har dumperen større bakkeklaring samt større og bredere dekk. De er i all hovedsak også hydraulisk rammestyrt (med unntak av større versjoner som brukes i gruvedrift) og har et lasteplan med større kapasitet, dog uten muligheter for sidetipp. En lastebil som har tilsvarende lasteplan uten mulighet for sidetipp kalles ofte lastebildumper med dumperplan. Entreprenørbransjen generelt skiller mellom dumpere og lastebildumpere med dette prinsippet.
Kjøretøyene går som oftest på diesel. Den første rammestyrte dumperen ble lansert av Lihnells vagnsfabrik (senere Volvo) i 1966. Denne hadde en modifisert traktor som fremdel og en enakslet tilhenger som bakdel. Den første seksakslede dumperen ble lansert i 1968. Den norske produsenten Moxy produserer flere ulike versjoner av dumpere.
Dumperhenger, blir brukt i kombinasjon med traktor. Man har de siste årene sette en voksende trend av dette blant små- og mellomstore entreprenører samt bønder. Grunnen er en lavere kostnad, og det er i tillegg en mer allsidig løsning i forhold til en dumper. Caterpillar 797 er verdens største dumper. Dumperen kan frakte 363 tonn masse på lasteplanet. Denne dumperen bruker verdens største dekk med en diameter på 4 meter, holdt på plass av 47 bolter, dumper har 6 hjul. Den seneste versjonen av 797 serien er over 15 meter lang og 7,44 meter høy.
First Rapids vannkraftverk
First Rapids vannkraftverk er et vannkraftverk som er prosjektert i elven Burntwood River i provinsen Manitoba, Canada. Verket inngår i Nelson River Hydroelectric Project, som omfatter en utbygging av elvas nedre løp med seks eksisterende og 14 planlagte vannkraftverk. Alle verkene bygges nedenfor Winnipegsjøen, og noen av verken vil få vann avledet fra naboelva Churchill i nord.
Dette anlegget vil like ovenfor stedet hvor Burntwood munner ut i Nelson-elva, 30 km vest for Kelsey vannkraftverk i Nelson-elva. Maksimal effekt kan bli 210 MW.
Kraftverkene i Nelson-elva som bygges ut under Nelson River Hydroelectric Project, er, regnet nedenfra (Hudson Bay) og oppover elveføret (fra øst til vest):
AtmosFear
AtmosFear, i perioden før 2010 kjent som Lisebergtårnet, er en 116-meter høy attraksjon i fornøyelsesparken Liseberg i Göteborg, Sverige bygget i 1990. Tårnet var det høyeste frittfallstårnet i Europa frem til Highlander åpnet i Hansa-Park, mer AtmosFear er og en av Göteborgs høyeste bygninger, og er designet av Intamin AG.
Tårnet fungerte tidligere kun som et utsiktstårn med sin bygningshøyde på 116 meter og en total høyde på 146 meter over havet. Tårnets smalere del har en diameter på tre meter. En kabin i form av en rund glassheis tok besøkende 85 meter opp til der den roterte i høyden 125 meter over havet og man kunne se utover hele byen.
Fram til 2000 ble turen innledet med et besøk i Kaninernas land, der de reisende fikk se hvor kaninene hadde tatt veien etter at de hadde landet på jorden med romskipet Ufo 23 (som attraksjonen da ble kalt). Blant kaninene fantes det da bla et antall dukker som forestilte datidens politikere. Kaninene (men ikke politikerne) ble flyttet til attraksjonen Kaninresan, hvor de var til 2019.
Turen opp til toppen tar ca. 100 sekunder, man opplever tre sekunders fritt fall på vei ned i en hastighet på 110 km/t, og under oppbremsingen utsettes man for 4 g-krefter.
Øystein Heggen
Øystein Heggen (født 12. mars 1953) er en norsk journalist og programleder.
Han ble ansatt i NRK i 1980 og var stasjonert i London for NRK som såkalt stringer fra 2001 til 2004. Heggen har jobbet i Utenlandsprogrammet, NRK P2, NRK Sogn og Fjordane og i NRK Nyhetsavdelingen, først og fremst Utenriksredaksjonen. Han har også vært leder for Unge Venstre.
Fra 2010 til 2017 var Heggen programleder for radioprogrammet P2s Nyhetsmorgen som produseres av NRK Dagsnytt. Han var fra august 2017 tilbake som journalist i NRKs Utenriksredaksjon.
Miniclip
Miniclip er en nettside med gratis nettspill. Den ble startet opp i 2001 av Robert Small og Tihan Presbie med et budsjett på 40,000 britiske pund. Miniclip er kjent for sin store samling spill. Den var verdens største privateide spillnettside per 2013, med over 70 millioner aktive brukere per 2015.
I 2008 var selskapet verdt rundt 900 millioner britiske pund og hadde en fortjeneste på 20 millioner mellom 2006 og 2008. I 2015 ble mesteparten av Miniclips aksjer kjøpt opp av Tencent. I desember 2016 hadde Miniclips utgitte spill på mobile enheter oversteget en milliard, med mer enn 350 millioner nedlastinger det foregående året. I mai 2017 hadde nettsiden en Alexa-rangering på 1417.
Blindøgler
Blindøgler er en familie av øgler. Én art i slekten Anelytropsis finnes i nordøstre Mexico, mens de 22 artene i slekten Dibamus lever i Sørøst-Asia fra Nikobarene og Malakkahalvøya til Sør-Kina, Filippinene og vestlige deler av Ny-Guinea.
De er små og ormaktige med en kroppslengde på 8–20 cm. Hunnene mangler helt bein, mens hannene har finneaktige rester av bakbein, som de bruker for å holde seg fast under paring. Blindøglene har ikke synlig øreåpning, og øynene er dekt av skjell. Beinene i skallen er vokst sammen, og blindøglene har ikke tenner på ganebeinet. På hodet har de store, plateaktige skjell, og begge kroppsendene er butte.
Alle blindøgler har et gravende levevis. Anelytropsis lever både i halvtørre områder, og i eike- og furuskoger. Dibamus finnes i tropisk regnskog og tåkeskog der de lever under steiner og råtne trestammer. Det er ukjent hva blindøglene eter, men det kan være insekter. De er eggleggende, og ungene har to eggtenner. Eggeskallet er bare kjent fra arten Dibamus alfredi, som har et hardt eggeskall med mye kalk.
I de klassiske oversiktene over krypdyr skrevet av Gray (1845) og Boulenger (1887) ble det antatt at slekten Dibamus bare omfattet én vidt utbredt art, Dibamus novaeguinae. Nyere forskning viser derimot at D. novaeguinae bare finnes vest på Ny-Guinea. I resten av utbredelsesområdet er slekten representert med andre arter, og nye arter i slekten blir fortsatt oppdaget. De fleste artene er bare kjent i noen få eksemplarer. Både Anelytropsis og Dibamus regnes tradisjonelt som spesialiserte skinker, eller nære slektninger av skinkene. Det ble etter hvert klart at de to slektene utgjorde en egen gruppe. Molekylærgenetisk forskning tyder på at de er søstergruppen til alle andre skjellkrypdyr, og at de skilte seg ut allerede i trias for omtrent 220 millioner år siden. Fossile blindøgler er aldri blitt funnet.
En fylogenetisk studie viser at Dibamus er parafyletisk med hensyn til Anelytropsis. Det vil si at noen Dibamus-arter er mer i slekt med Anelytropsis, enn med resten av Dibamus. Blindøgler kan ha krysset Beringlandbrua i sen paleocen eller eocen. En alternativ forklaring er at de har krysset Stillehavet ved å seile på flåter av røtter og jord.
Estados de Ánimo
Estados de Ánimo er det tredje studioalbumet til den spanske musikkgruppa El Canto del Loco. Det ble utgitt 22. mai 2003 i Spania. Albumet er utgitt av Sony BMG. Det har en varighet på 39:37.
Christian Gotthilf Salzmann
Christian Gotthilf Salzmann (født 1. juni 1744, død 31. oktober 1811) var en tysk pedagog og en av de fremst blant de såkalte filantropistene som forsøkte å videreutvikle tankene til Johann Bernhard Basedow. Han var grunnlegger av Schnepfenthal-institusjonen, en skole dedikert til nye pedagogiske retninger innenfor skole og undervisning, og støttet seg på blant annet tankene til Jean-Jacques Rousseau.
Salzmann ble født i Sömmerda i Tyskland og studerte teologi i Jena og ble i 1781 prest i Erfurt, men tok imot en ansettelse på den filantropiske læreanstalten i Dessau hvor han underviste i religion og holdt prekener uten konfesjonell karakter.
Etter tre år forlot denne posisjonen og opprettet selv med støtte fra hertugen av Sachsen-Gotha en skole i Schnepfenthal. Han tillempet for en stor grad filantropistenes ideer. Han la særskilt vekt på elevenes fysiske trening og ved hans skole underviste Johann Christoph Friedrich GutsMuths, grunnlegger av den tyske gymnastikken. Salzmann var også en av de første så sløydens betydning i undervisningen. Han innførte heimkunnskap som geografi og ville gi sine elever en forståelse av naturen samt å bygge deres kunnskaper mer på deres egne iakttagelser enn på ren undervisning. Han sin skole en karakter av hjem og ledet den med en kjærlighetsfull og patriarkalsk ånd.
Han hadde et omfattende forfatterskap. I Krebsbüchlein oder Anweisung zu einer unvernunftigen Erziehung der Kinder (1780; svensk utgave Kräftgången, 1886) kritiserer han de feil som uforstående foreldre pleier å gjøre. Det positive motstykket ga han i Ameisenbüchlein oder Anweisung zu einer vernunftigen Erziehung der Erzieher (1806; svensk utgave Lilla myran, 1897). Den mest fullstendige framstillingen av hans pedagogikk finnes i Noch etwas über die Erziehung nebst Ankündigung einer Erziehungsanstalt (1784), som han utga som program ved åpningen av skolen i Schnepfenthal.
Marie Elisabeth av Slesvig-Holsten-Sønderborg-Glücksborg
Marie Elisabeth (født 26. juli 1628, død 27. mai 1664) var en dansk prinsesse, oldebarn av Christian III av Danmark og Norge.
Hun ble født på Glücksborg som datter av hertug Philip av Slesvig-Holsten-Sønderborg-Glücksborg og Sophie Hedvig av Sachsen-Lauenburg. I 1651 giftet hun seg med makrkgreve Georg Albrecht von Brandenburg-Kulmbach (1619–1666).
Marie Elisabeth skrev salmen Ach Gott, dir muß ichs klagen Mein Unglück ist zu groß som inngikk i Culmbacher Gesangbuch og andre sangbøker. Hun døde i Kulmbach den 27. mai 1664.
Panchen Lama
Panchen lama (tibetansk: པན་ཆེན་བླ་མ; Wylies translitterasjon: pan-chen bla-ma) er en tittel og den nest øverste lama i tibetansk buddhismes gelugtradisjon. Panchen lamaen har som oppgave å finne den neste reinkarnasjon av dalai lama, som på sin side finner den neste reinkarnasjon av panchen lama. Panchen lamaen har sitt sete i klosteret Trashilhünpo i Shigatse. Den nåværende dalai lama, Tenzin Gyatso, pekte den 14. mai 1995 Gedhun Choekyi Nyima ut som den 11. panchen lama. Etter den 17. mai samme år forsvant guttungen. Samtidig erklærte Folkerepublikken Kina at Gyancain Norbu skulle være panchen lama.
Gedhun Choekyi Nyima
Gedhun Choekyi Nyima, (Wylie: dge 'dun chos kyi nyi ma, tibetansk: དགེ་འདུན་ཆོས་ཀྱི་ཉི་མ་; født 25. april 1989 i Lhari distriktet, Nagchu i Tibet), ble utnevnt som den 11. reinkarnasjon av Panchen Lama den 14. mai 1995 av utvelgelseskomiteen i Tibet og etter personlig godkjennelse av Dalai Lama. Fordi lederen av komiteen Chadrel Rinpoche hadde i hemmilighet kommunisert med Dalai Lama der han ga opplysninger om de aktuelle kandidatene, han ble raskt anholdt av kinesiske myndigheter og en ny leder av komiteen ble innsatt.
Deretter valgte komiteen etter en konferense den 10. og 11. november 1995 at Gyaincain Norbu er den 11. reinkarnasjon av Panchen Lama.Etter den tiende Panchen Lama Lobsang Trinley Chökyi Gyaltsens plutselige død i 1989, da i en alder av 51 år, og hadde nylig kritisert Kina for å neglisjere Tibetansk religion og kultur. Det ble raskt innledet leting etter hans reinkarnasjon Både fra Tibetansk og Kinesisk side, selv om Tibet tidligere har fått lete etter og utstede reinkarnasjonene etter både Dalai Lama og Panchen Lama uten noe innvendinger fra Kinas styresmakter. Den kinesiske regjering autoriserte imidlertid en annen gutt Gyancain Norbu som Panchen Lama.
Beskrivelsen av de Tibetanske munkenes leting besto av en lengre reise opp i over 4000-meters høyde til Lhamo Latso innsjøen, munkene ble hele tiden fulgt nøye med av kinesiske spioner. Der satt munkene i fire år å så etter tegn i skyene som lå over innsjøen. Da Munkene etter lang tid så tegnene i skyene viste de omtrent hvor og hvem de skulle lete etter. Og etter de hadde funnet noen kandidater måtte disse plukke ut den tidligere Panchen Lamas personlige eiendeler, og det var kun kandidaten Gedhun Chökyi Nyima som kunne, og derfor senere ble utnevnt som reinkarnasjonen av Lobsang Trinley Chökyi Gyaltsens.
Hvor Gedhun Chökyi Nyima befinner seg i dag er ukjent, ettersom den kinesiske regjering, kort etter utnevnelsen, tok hånd om den da seks år gamle gutten i Kina. Den tibetanske eksilregjeringen mener at han og hans familie er politiske fanger, og har kalt ham «verdens yngste politiske fange». Den kinesiske regjering mener at han har det godt, men vil ikke meddeler hvor han er, for å beskytte hans privatliv.
Mali under OL
Mali deltok første gang i olympiske leker under Sommer-OL 1964 i Tokyo, og har siden deltatt i alle påfølgende sommerleker unntatt Sommer-OL 1976 i Montréal som de boikottet. De har aldri deltatt i vinterlekene. Mali har aldri vunnet noen medalje.
Roger Arntzen
Roger Arntzen (født 3. juni 1976 i Bodø ) er en norsk jazzkontrabassist basert i Oslo, som spiller i band som In the Country, Solveig Slettahjell/Knut Reiersrud/In the Country], Ballrogg, Chrome Hill, One Small Step og John-Kåre Hansens Northern Concept. Han har også tidligere spilt i visejazzbandet Østenfor Sol og jazzkvintetten Subtonic.
Radio Tyslandsvika
Radio Tyslandsvika er et musikkalbum med The Hærmætti Tysland Band, utgitt i 2009.
Zapatillas
Zapatillas er det fjerde studioalbumet til den spanske musikkgruppa El Canto del Loco. Det ble utgitt 21. juni 2005 i Spania. Albumet er utgitt av Sony BMG. Det har en varighet på 41:31. Singlene fra albumet er «Zapatillas», «Volverá» og «Besos».
Pskov
Pskov (russisk: Псков) er en gammel by i Pskov oblast i Russland. Den ligger ved elva Velikaja, rundt 20 km øst for grensen til Estland. Pskov er administrativt senter for Pskov oblast. Byen dekker et areal på 95,5 km². Innbyggertall: 202 780 (folketelling 2002), 203 789 (folketelling 1989).
Tidlig historie
Navnet på byen, som opprinnelig ble skrevet «Pleskov», kan løst oversettes som «byen med sildrende vann». Byen blir første gang nevnt i 903, da det sies at Igor av Kiev giftet seg med en lokal kvinne, St. Olga. I Pskov regnes dette som året for byens grunnleggelse, og i 2003 fant en stor feiring sted for å markere Pskovs 1100-årsjubileum.
Den første fyrsten av Pskov var St. Vladimirs yngste sønn Sudislav. Han ble satt i fengsel av sin bror Jaroslav, og ble ikke sluppet fri før sistnevnte døde flere tiår senere. På 1100-tallet og 1200-tallet hørte byen inn under Novgorod-republikken. I 1241 ble den inntatt av Den tyske orden, men Alexander Nevskij frigjorde den flere måneder senere under en legendarisk kampanje, dramatisert i Sergei Eisensteins film fra 1938.
For å sikre sin uavhengighet fra ridderne valgte innbyggerne i Pskov en omvendt litauisk prins ved navn Daumantas (kjent på russisk som Dovmont) som sin militære leder og fyrste i 1266. Etter å ha befestet byen, vant Daumantas over ridderne ved Rakovor og vant over store deler av Estland. Hans levninger og sverd er bevart i byens kreml, og kjernen av borgen som han selv fikk bygget kalles fremdeles for Dovmonts by.
Pskov-republikken
På 1300-tallet fungerte byen som hovedstad i en de-facto uavhengig republikk. Dens største kraft var handelsmennene som tok byen inn i Hanseforbundet. Pskovs uavhengighet ble formelt anerkjent av Novgorod i 1348. Flere år etterpå utstedte byens råd (veche) en lovsamling (kalt Pskov-charteret) som var en av de viktigste kildene til den senere all-russiske lovsamlingen som ble utstedt i 1497.
For Russland var Pskov-republikken ei bru mot Europa. For Europa var den en vestlig utpost av Russland, og mål for gjentatte angrep opp gjennom historien. Byens kreml (kalt Krom i Pskov) motsto 26 beleiringer bare på 1400-tallet. På et tidspunkt var den omgitt av fem steinmurer, som gjorde byen praktisk talt uinntagelig. En lokal skole av ikon-maling blomstret, og lokale murere ble ansett som de beste i Russland. Mange spesielle trekk ved russisk arkitektur ble først introdusert i Pskov.
I 1510 falt byen til slutt for styrker fra storfyrstedømmet Moskva. Deportasjonen av adelige familier til Moskva er tema for Rimskij-Korsakovs opera Pskovitjanka fra 1872. Som storfyrstedømmets nest største by trakk Pskov fremdeles til seg fiendtlige armeer. Mest kjent er da byen motstod en langvarig beleiring av en polsk arme på 50 000 mann i sluttfasen av Livlandskrigen (1581–1582). Den polske kongen Stefan Batory satte i gang i alt 31 angrep for å storme byen, som stort sett ble forsvart av sivilister. Selv etter at en av bymurene var ødelagt klarte innbyggerne å fylle igjen hullet og slå tilbake angrepet. «Det er forbløffende hvordan byen minner meg om Paris», skrev en av franskmennene som var til stede under Batorys beleiring.
Nyere historie
Peter den stores erobring av Estland og Latvia tidlig på 1700-tallet markerte slutten på Pskovs tradisjonelle rolle som viktig grensefestning og en nøkkel til Russlands indre. Som følge av dette minsket byens viktighet og rikdom dramatisk, selv om den har fungert som hovedstad for separat styre siden 1777. Det var her at den siste russiske tsar abdiserte i mars 1917.
Under første verdenskrig ble Pskov senter for mye aktivitet bak frontlinjene, og etter den russisk-tyske fredskonferansen i Brest-Litovsk (22. desember 1917–3. mars, 1918), vinteren 1917–1918, invaderte den tyske arme området.
Middelalderborgen ga lite beskyttelse mot moderne artilleri, og under andre verdenskrig led Pskov betydelig skade under Tysklands okkupasjon fra 9. juli 1941 til 23. juli 1944. Mange gamle bygninger, spesielt kirker, ble ødelagt før Wehrmacht kunne okkupere byen. En meget stor andel av befolkningen døde under krigen, og Pskov har siden kjempet for å gjenvinne sin tradisjonelle posisjon som et stort industrielt og kulturelt sentre for det vestlige Russland.
Landemerker og severdigheter
Pskov har fremdeles bevart mye av sine middelaldermurer, bygget fra 1200-tallet og fremover. Innenfor murene av middelalderborgen Krom reiser den 80 meter høye Treenighetskatedralen seg, grunnlagt i 1138 og gjenoppbygd på 1690-tallet. Katedralen inneholder gravmæle over helgenprinsene Vsevolod (død i 1138) og Dovmont (død 1299). Andre gamle katedraler pryder Mirozjskij-klosteret (fullført i 1152), St. Johns (fullført i 1243), og Snetogorskij-klosteret (bygget i 1310 og malt i 1313).
En rekke historiske kirkebygninger oppført i Psov-skolens arkitektur ble i 2019 oppført på Unescos verdensarvliste.
Blant severdighetene i og rundt Pskov er:
Transport
Pskov lufthavn ligger 5 km sørøst for bykjernen. Den brukes også for militær trafikk.
Hovedtogstasjonen er Pskov passasjerterminal. Den ble åpnet i 1859 da jernbanelinjen fra St. Petersburg til Warszawa ble anlagt.
Byen betjenes av et omfattende nett bussruter. Mellom 1912 og 1941 fantes det også trikk.
Kevin Garnett
Kevin Maurice Garnett (født 19. mai 1976) er en amerikansk basketballspiller.
Garnett har spilt for Minnesota Timberwolves helt siden han gikk ut av high school og begynte i NBA i 1995. Han er en av de mest allsidige spillerne i ligaen, både høy (211 cm) og hurtig,  en av de aller beste returtagerne i NBA, en god forsvarsspiller på både små og store motstandere, og en overraskende god passer til å være så høy.
OL-medaljer
Garnett hadde ingen mesterskapstittler før han ble byttet til Boston Celtics i 2007–2008-sesongen. Sammen med Paul Pierce, Ray Allen og de andre lagkameratene vant han mesterskapet den samme sesongen.
Arena Nordvest
Lerøy Kunstisbane (tidl. Nordea Kunstisbane) er en kunstisbane i Kristiansund. Banen eies av Atlanten Kunstisbane.
Banen er en utendørs skøytebane i full skala etter internasjonale normer. Banen ble offisielt åpnet den 24. januar 2009, men ble prøveåpnet for brukere allerede 10. desember 2008. Selve snorklippingen ble utført av Hjalmar «Hjallis» Andersen, og i tillegg var Fred Anton Maier og Knut «Kupper'n» Johannesen til stede under åpningen.
I april 2010 ble kunstisbanen slått konkurs.
26. oktober 2010 vedtok bystyret i Kristiansund å kjøpe den konkursrammede isbanen for 7 millioner kroner. Sesongen 2010/2011 stengte isbanen 3. mars 2011. Et samarbeid mellom ulike aktører sikret ny drift. Sesongen 2011/12 ble preget av problemer med mildvær , ekstremvær og nedbør , noe som resulterte i at isbanen stengte dørene i februar 2012. Sesongen 2012/13 åpnet banen 1. desember 2012, men stengte ultimo februar 2013 på grunn av vanskelige værforhold.
2. oktober 2012 skiftet banen navn til Lerøy Kunstisbane.
Våren 2016 ble det vedtatt og bygge Norges fjerde skøytehall i full størrelse på denne kunstisbanen, og banen er da ikke åpen i vintersesongen 2016/17. Åpning av hallen er satt til oktober 2017.
Spellemannprisen 1992
Spellemannprisen 1992 var første gang utdelingene fant sted på Lillehammer; også de to neste årene var Lillehammer vertsby for Spellemannprisen. Seremonien ble overført direkte på NRK TV med Knut Borge som programleder og Jens Wendelboe som orkesterleder. Det var påmeldt 193 plateproduksjoner.
Øvrige nominerte
Pop:
Rock:
Folkemusikk/gammaldans:
Jazz:
Roots-musikk:
Underholdning:
Kammermusikk:
Orkestermusikk:
Åpen klasse:
Visesang:
Barneplater:
Asahi Shimbun
Asahi Shimbun (朝日新聞; Asahi Shinbun) er en av de tre største japanske dagsavisene. De andre er Yomiuri Shimbun og Mainichi Shimbun. Avisen har et morgenopplag på 5,57 millioner og et kveldsopplag på 1,71 millioner.
Avisne anses for å være liberal eller venstreorientert.
Avisen ble grunnlagt i Osaka i 1879 og senere utvidet til Tokyo i 1888.
Tola
Tola (hindi तोला; urdu |تول ; fra sanskrit तोलकः tolaka) er en sydlig asiatisk tradisjonell enhet for masse som også oversettes tolah or tole. Den er i dag standardisert som 180 troy grains (=1/480 troy unser) og tilsvarer (11,663 8038 gram). Det var baseenheten for masse i det britisk-indiske vektsystemet som ble innført i 1833. Enhetene hadde imidlertid vært i bruk lenge før dette. Den var også i bruk i Aden og Zanzibar: i sistnevnte var en tola lik 11,398 gram (0,9772 britiske tola, 175,90 troy grains).
Tolaen er et vedisk mål, og navnet er avledet fra sanskrit tol (तोलः rot तुल्) som betyr "veiing" eller "vekt". En tola var tradisjonelt vekten av 100 tolafrø, og den eksakte vekten varierte derfor med sted og tid. Dette er også en passende vekt for mynter; flere mynter fra før britisk kolonitid, som for eksempel mynter slått under Akbar den store (1556–1605), hadde med mindre avvik masse en tola. Den første rupi (urdu: رپيا rupayā), slått under Sher Shah Suri (1540–45), hadde en vekt på 178 troy grains, eller bare 1% lettere enn en britisk-indisk tola. Det britiske Ostindiske kompani utga en sølvrupi mynt som veide 180 troy grains, og dette ble den praktiske standard referansemassen for tolaen langt inn i det 20. århundre.
Den britiske tola på 180 troy unser fra 1833 kan derfor sees som en standardisering mer enn en redefinisjon. Den tidligere standarden i Bengal presidency, det såkalte "sicca vektsystemet", hadde en masse på en Murshidabad rupi på 179,666 troy grains. For vektenheter brukt i handelen før 1833 var variasjonen i standarder større enn 1833 justeringen.
Tolaen var grunnenheten for masse i det britisk-indiske systemet, og var også standard mål for gull og søvbarrer. Selv om tolaen ble erstattet av metriske enheter i 1956, er den fortsatt i daglig bruk og en vanlig enhet for gull og sølvbarrer i Bangladesh, India, Nepal, Pakistan og Singapore. Barrer med en vekt på ti tola (ca. 117 gram og en pris på 24 400 kr for gull, feb 2010) er de mest vanlige i handelen. Den brukes også i de fleste gullmarkeder i De forente arabiske emirater og andre GCC-land.
Grinder stasjon
Grinder stasjon er en jernbanestasjon på Solørbanen ved Grinder i Grue. Stasjonen ble åpnet som stoppested da Solørbanen ble tatt i bruk mellom Kongsvinger og Flisa i 1893. I 1921 ble stoppestedet oppgradert til stasjon, denne var betjent til 1980. Stasjonen ble nedgradert til holdeplass i 1990, og persontrafikken ble nedlagt i 1994.
Fylkesvei 458 (Akershus)
Fylkesvei 458 i Akershus gikk mellom Borgen og Dal i Ullensaker.
Traséer: Borgen – Nordkisa (12,1 km), Nordkisa – Dal (7,9 km).
2019 ble veien erstattet av fylkesvei 1554, fylkesvei 1555 og fylkesvei 1557.
Soulja Boy
DeAndre Cortez Way (født 28. juli 1990 i Chicago i Illinois, USA), bedre kjent som Soulja Boy Tell 'Em er en amerikansk rapper og skuespiller.
I september 2007 var singelen hans Crank That nummer 1 på  Billboard Hot 100. Singelen var det han som selv lagde og la ut på internet. 17. august var han listet som nummer #18 på Forbes liste over Hip-Hop Cash Kings for 2010 for å ha inntjent nærmere 37 millioner kr.
Predikatlogikk
Predikatlogikk (også predikatkalkyle eller kvantorlogikk) er en gren av logikken som analyserer setninger som inneholder kvantorer («alle», «noen», «ingen» osv.) og variabler. Som en utvidelse av setningslogikken analyserer predikatlogikken ikke bare kombinasjoner av utsagn, men også utsagnenes indre struktur. Syllogistikken kan ses på som et delsystem av predikatlogikken.
Grenselos
En grenselos var en person som hjalp flyktninger fra Norge under andre verdenskrig over grensen fra Norge til Sverige. Det fantes trolig over tusen norske grenseloser aktive under andre verdenskrig. Menn, kvinner og barn opererte som grenseloser og hjalp totalt rundt 40,000 flyktninger som en los over grensen til sikkerhet i det nøytrale Sverige.
Predikatlogikk
Oversikt
Predikatlogikken analyserer setninger av typen «Sokrates er et menneske» og «alle mennesker er dødelige». Slike setninger kan forstås som bestående av predikater, egennavn, variabler og/eller kvantorer. I de nevnte to setningene har disse begrepene følgende betydning:
Grenselos
Bakgrunn
Allerede samme dag som Norge ble angrepet av Tyskland var det mennesker som flyktet til Sverige og den første tiden var det relativt lett, med lite kontroll. Etter hvert som de tyske okkupantene fikk kontroll over landet våren og sommeren 1940 ble kontrollen ved grensen skjerpet og det ble utstedt egne grensepass for de fastboende.
Predikatlogikk
Predikat
Med predikat menes (noe avvikende fra begrepets betydning i grammatikken) en ordsekvens med en eller flere plassholder(e), som blir til et sant eller usant utsagn når plassholderne («_») fylles med egennavn. Fyller man plassholderen i «_ er et menneske» med «Sokrates», blir setningen til et sant utsagn. Plassholdere kan også fylles med variabler, f.eks. når x settes inn i predikatet «_ er et menneske». I så fall blir predikatet til en setningsfunksjon, M(x) = «x er et menneske», som blir et sant utsagn for alle x som er mennesker (f.eks. Sokrates eller Plato), og et usant utsagn for alle x som ikke er mennesker (f.eks. elefanten Jumbo eller roboten R2-D2).
Grenselos
Bakgrunn
Med et stadig økende behov for å få folk med ulik bakgrunn over til Sverige så var det behov for lokalkjente ved grensen som kunne føre flyktningene trygt over til svensk side. Etter hvert etablerte den norske motstandsbevegelsen systemer med transportruter av flyktninger hvor den lokalkjente grenselosen var siste ledd i kjeden som brakte de flyktende i sikkerhet.
Predikatlogikk
Predikat
Predikater kan ikke bare beskrive egenskaper, men også relasjoner. Predikater som beskriver egenskaper, har én plassholder, dvs. de er unære eller har en aritet på 1. Således er den nevnte setningsfunksjonen, M(x) = «x er et menneske», altså en funksjon med én variabel.
Relasjoner mellom to eller flere individer krever to eller flere plassholdere. Antall plassholdere eller variabler tilsvarer ariteten til setningsfunksjon. Eksempler på binære setningsfunksjoner (dvs. med en aritet på 2) er F(x, y) = «x er født tidligere enn y», eller A(x, y) = «x har en høyere atommasse enn y». Disse funksjonene er eksempelvis sanne for F(Sokrates, Platon) respektive A(gull, svovel). Eksempler på ternære setningsfunksjoner (dvs. med en aritet på 3) er B(x, y, z) = «x har y til mor og z til far», eller K(x, y, z) = «x konkurrerer med y om z». Disse funksjonene er eksempelvis sanne for B(Leia Organa, Padmé Amidala, Anakin Skywalker) respektive K(fjellrev, snøugle, lemen).
Kvantor
En kvantor angir (kvantifiserer) hvor mange individuer som oppfyller en setningsfunksjon. I setningen «alle x er dødelige», er det ordet «alle» som er kvantoren. De to mest brukte kvantorene er all- og eksistenskvantor.
Allkvantor
Allkvantorer brukes for å beskrive «allutsagn» (eller universelle utsagn), f.eks. naturlover, og gjengis vanligvis med symbolet «∀»:
Allkvantoren er relatert til setningslogikkens og-junktor («∧»):
For eksempel er (det sanne) utsagnet «for alle naturlige tall n gjelder at n · 0 = 0» ensbetydende med den (uendelige) utsagnssekvensen «1 · 0 = 0, og 2 · 0 = 0, og 3 · 0 = 0, osv.»
Eksistenskvantor
Eksistenskvantorer brukes for å beskrive eksistentielle utsagn (eller «det fins»-utsagn) og gjengis vanligvis med symbolet «∃»:
Eksistenskvantoren er relatert til setningslogikkens eller-junktor («∨»):
For eksempel er (det sanne) utsagnet «det fins et naturlig tall n som oppfyller at n · n = 16» ensbetydende med den (uendelige) utsagnssekvensen «1 · 1 = 16, eller 2 · 2 = 16, eller 3 · 3 = 16, osv.»
Andre kvantorer
I tillegg til all- og eksistenskvantor benyttes til dels andre kvantorer, f.eks.
Diskursunivers
Vanligvis er kvantorer relative til et såkalt diskursunivers. I eksempelet over, «det fins et naturlig tall n som oppfyller at n · n = 16», er det de naturlige tallene som er diskursuniverset. Utsagnet er også oppfylt i andre diskursunivers (f.eks. alle heltall, alle rasjonale tall, alle reelle tall), mens det fins diskursunivers der utsagnet er usant (f.eks. alle tresifrede heltall, {100; 101; 102; ...; 999}) – samt diskursunivers der utsagnet blir meningsløst (f.eks. alle mennesker).
Medlemskap i diskursuniverset, f.eks. «x er element av \N», er i seg selv en setningsfunksjon, N(x). Dermed kan diskursuniverset angis på én av de følgende måtene: Merk at allutsagnet her får formen av en subjunksjon («hvis–så»), hvis medlemskap i diskursuniverset formuleres som setningsfunksjon; mens eksistensutsagnet får formen av en konjunksjon (logisk «og»).
Gösta Löfgren
Karl Gösta Herbert Löfgren (født 29. august 1923 i Motala, død 5. september 2006 i Motala) var en svensk fotballspiller som deltok i de olympiske leker 1952 i Helsingfors.
Predikatlogikk
Eksempler
Noen eksempler kan illustrere hvordan setninger fra hverdagsspråket kan formaliseres gjennom predikatlogikken. Symbolene som brukes, er allkvantoren («∀»), eksistenskvantoren («∃») og ekvivalens («⇔») samt de setningslogiske sannhetsfunksjonene negasjon («ikke», «¬»), konjunksjon («både–og», «∧»), inklusiv disjunksjon («eller», «∨») og subjunksjon («hvis–så», «→»).
Gösta Löfgren
Löfgren vant en olympisk bronsemedalje i fotball under Sommer-OL 1952 i Helsingfors. Han var med på det svenske laget som kom på tredjeplass i fotballturneringen bak Ungarn og Jugoslavia. vant kvartfinalen med 3-1 over Østerrike men i semifinalen mot tapte de med 0-6. I bronsefinalen beseiret de med 2-0. Löfgren spilte fire kamper og scoret ett mål i turneringen.
Löfgren spilte 40 landskamper og scoret 12 mål for i perioden 1951-1961.